དེབ་དེའི་ནང་དུ་རྒྱ་ནག་གཞུང་གིས་བུ་རྒྱལ་མཚན་ནོར་བུ་པན་ཆེན་ཡང་སྲིད་དུ་འོས་འདེམས་བྱུང་རྗེས།ཕྱིར་པེ་ཅིན་དུ་ཕེབས་པའི་གནམ་གྲུའི་ནང་རྒྱ་ནག་རྒྱལ་སྲིད་སྤྱི་ཁྱབ་ཁང་གི་ཆོས་ལུགས་ལས་དོན་བློན་ཆེན་ཡེ་ཞའོ་ཝན་གྱི་ཨ་ཀྱ་རིན་པོ་ཆེ་དང༌།འཇམ་དབྱངས་བཞད་པ་རིན་པོ་ཆེ་རྣམ་གཉིས་ཟུར་དུ་བསྐོངས་ནས་བཀལ་མོལ་བྱས་ཡོད་པའི་སྐོར་བཀོད་དོན།ཡེ་ཞའོ་ཝན་གྱིས་སྤོབས་ཉམས་དང་བཅས་བཤད་རྒྱུརགསེར་བུམ་དཀྲུག་འདོན་སྐབས།ང་ཚོས་ཡང་སྲིད་ངོ་མ་ཡོང་ཆེད་མཚན་བྱང་གཅིག་གི་འོག་ཏུ་ཤིང་བལ་བཞག་ནས་མཐོ་རུ་བཏང་ཡོད།ཟེརསྐབས་དེར་ང་ཚོ་ཧང་སངས་བྱུང༌།ང་ཚོ་ཡང་གནད་དོན་འདིའི་ཐད་དོགས་པ་ཡོད་ནའང༌།བརྒྱུད་རིམ་འདི་འདྲའི་རྫུན་བཟོ་ཞིག་ཡིན་པར་བདེན་དབང་བྱེད་པའི་རེ་བ་བྱས་མེད།ངའི་གཟུགས་པའི་བ་སྤུ་ལངས་བྱུང༌།ཡིན་ནའང་འཇམ་དབྱངས་བཞད་པ་རིན་པོ་ཆེ་དང་།ངེད་གཉིས་ཀྱིས་མགོ་བོ་མར་གུག་ནས་རྒྱུན་ལྡན་མ་ཡིན་པའི་གནས་ཚུལ་ཅི་ཡང་མ་གོ་ཁུལ་བྱས་ནས་ཁུ་སིམ་མེར་བསྡད་པ་ཡིན།དེ་ནས་ངེད་གཉིས་ཕྱིར་རང་རང་གི་རྐུབ་སྟེགས་ཡོད་སར་འགྲོ་སྐབས་འཇམ་དབྱངས་བཞད་པ་རིན་པོ་ཆེས་ཡིད་མ་ཆེས་བའི་ངང་མགོ་བོ་གཡུགས་གཡུགས་གནང་ནས་དབུགས་རིང་ཞིག་འཐེན་རྗེས།ངེད་གཉིས་ལ་ངལ་གསོ་དུས་ཚོད་ཅུང་ཙམ་འདུགགསུངས་བྱུང༌ཞེས་བཀོད་འདུགདེབ་འདིའི་ནང་འདི་འདྲའི་གནད་འགག་ཅན་གྱི་གནས་ཚུལ་མང་པོ་བཀོད་འདུགཉེ་ལམ་ཨ་རིའི་རྒྱལ་ས་ཝ་ཞིན་ཏུན་ལ་ཕེབས་ནས་དེབ་དེའི་སྐོར་ལ་གཏམ་བཤད་སོགས་མཛད་འཆར་ཆེ་བའི་ཁྲོད་ནས་ཨེ་ཤ་ཡ་རང་དབང་རླུང་འཕྲིན་ཁང་གི་སྒྲ་འཇུག་ཁང་དུ་ཆེད་དུ་གདན་འདྲེན་གྱིས་བཅར་འདྲི་ཞུས་ཡོད་པར་གཟིགས་རོགས་ཞུ།